Politička neizvesnost u Iraku
Iako osam meseci posle opštih izbora Iračani i dalje žive u rascepu, Kristofer Hili je optimista u pogledu formiranja vlade 
Osam meseci posle opštih izbora, Iračani i dalje žive u rascepu. Bezbednost na ulicama je slaba i nema nikakvog dogovora o vladi. Nadžim al-Džaburi, bivši gradonačelnik Tal Afara, koji se nalazi zapadno od Mosula, strahuje šta to sve znači. Međutim, bivši američki ambasador u Iraku, Kristofer Hil, i dalje je optimista. On se ove nedelje povukao iz diplomatije, posle 16 meseci službe u Iraku. „ Penzionisani američki general-pukovnik Džim Dubik kaže da bi odlaganje formiranja vlade moglo da dovede do bezbednosnih problema. Nadžim al-Džaburi tvrdi da se irački političari bore za vlast i da svaki želi da bude naredni diktator. Bivši ambasador Hil predviđa međutim da će biti uloženi napori da se predsednički mandati u Iraku ograniče. On tvrdi da demokratija u toj zemlji već funkcioniše. Hil dodaje da se Sjedinjene Države raduju nastavku uspešnih odnosa sa novom iračkom vladom. A kako Irak potpisuje ugovore sa naftnim kompanijama širom sveta, Hil dodaje da je i drugim zemljama u interesu da iračka vlada postigne uspeh.